คลอดลูกมา1อาทิตย์แล้วแต่ยังเจ็บๆตึงๆแผล(คลอดธรรมชาติ)นั่งไม่ค่อยได้เพราะเจ็บและหน่วงแผลมากเวลาเดินก็จะแสบๆนิดๆแบบนี้เป็นปกติไหมคะ ปกติแล้วแผลคลอดธรรมชาติจะหายกันตอนไหนคะ ส่วนเรื่องน้ำคาวปลามีกลิ่นคือมีกลิ่นคาวเหมือนเลือดค่ะสีของน้ำคาวปลาจะเป็นสีน้ำตาลค่ะ
สวัสดีค่ะ หลังมีการคลอดธรรมชาติ อาจเกิดการบาดเจ็บหรือฉีกขาดของเยื่อบุบริเวณช่องคลอด แพทย์จึงมักเย็บซ่อมแซมให้ โดยแผลเย็บดังกล่าวนั้น อาจใช้เวลาประมาณ 2-4 อาทิตย์กว่าจะสมานกันดีแนะนำสังเกตแผลค่ะ ถ้ามีแผลปริ เริ่มเจ็บ ปวด บวม ควรกลับไปพบแพทย์เพื่อตรวจดูว่าต้องเย็บซ้ำอีกหรือไม่ แต่ถ้าเจ็บน้อยๆ เจ็บหน่วงๆ ค่อยๆดีขึ้นได้เอง ก็น่าจะเป็นกระบวนการซ่อมแซมร่างกายตามปกติส่วนเรื่องน้ำคาวปลานั้น หลังคลอดอาจจะพบว่ามีน้ำคาวปลาอยู่ได้ประมาณ 1 เดือน โดยน้ำคาวปลาในช่วง 7 วันแรกอาจมีเลือดปน แต่หลังจากนั้นจะค่อยๆเปลี่ยนเป็นสีน้ำตาลและค่อยๆจางลงไปค่ะ จากที่กล่าวมาก็น่าจะยังเป็นน้ำคาวปลาหลังคลอดได้ตามปกติ